อำเภอเบอซุต

อำเภอเบอซุต (มลายู: Daerah Besut) เป็นอำเภอในรัฐตรังกานู ประเทศมาเลเซีย โดยมีชายแดนบริเวณทางตอนเหนือและตะวันตกติดกับรัฐกลันตัน และทางตะวันออกติดกับทะเลจีนใต้ มันเป็นประตูทางตอนเหนือของรัฐตรังกานู โดยมีกัมปุงราจาเป็นเมืองหลวงของอำเภอ ถึงแม้ว่าเมืองเจอร์เตะฮ์พัฒนามากกว่าก็ตาม และมีเมืองหลักเป็นเมืองท่าเรือที่กัวลาเบอซุต ประวัติ ตอนนี้ยังไม่มีหลักฐานทางลายลักษณ์อักษรเกี่ยวกับบริเวณนี้ แต่ยังคงมีหลายเรื่องราวเกี่ยวกับต้นกำเนิดของเบอซุตอยู่ดี เขตการปกครอง อำเภอเบอซุตแบ่งเป็น 9 มูกิม ได้แก่: บูกิตเกอนัก บูกิตปูเตอรี ฮูลูเบอซุต จาบี กัมปุงราจา เกอลูวัง เกอรันดัง กัวลาเบอซุต กูบังเบิมบัน ลุมบุกกาวะฮ์ ปาซีร์อาการ์ เปอลากัต เปิงกาลันนังกา หมู่เกาะเปอร์เฮินเตียน เติมบีลา เตอนัง ประชากร ใน ค.ศ. 2010 อำเภอเบอซุตมีประชากรประมาณ 140,952 คน มีหลายชนชาติ โดยประชากรส่วนใหญ่เป็นชาวมลายู ส่วนชนชาติอื่น ๆ ได้แก่ จีนและไทย ชาวมลายูส่วนใหญ่ในเบอซุตกล่าวว่าตนเองมีสถานะเป็นชาวกลันตันมากกว่าชาวตรังกานู หนึ่งในตัวอย่างเหล่านั้นคือ พวกเขาพูดภาษามลายูกลันตันแทนที่จะพูดภาษามลายูตรังกานูเหมือนกับอำเภออื่น ๆ ของรัฐ ดูเพิ่ม อำเภอของประเทศมาเลเซีย อ้างอิง แหล่งข้อมูลอื่น